На основу члана 38. став 2. Закона о пореском поступку и пореској администрацији („Службени гласник РС”, бр. 80/02, 84/02-исправка, 23/03-исправка, 70/03, 55/04, 61/05, 85/05-др. закон, 62/06-др. закон, 61/07, 20/09, 72/09-др. закон, 53/10, 101/11, 2/12-исправка, 93/12, 47/13, 108/13, 68/14, 105/14, 91/15-аутентично тумачење, 112/15, 15/16, 108/16, 30/18, 95/18, 86/19, 144/20 и 138/22),

Министар финансија доноси

П Р А В И Л Н И К

О ИЗМЕНАМА И ДОПУНАМА

ПРАВИЛНИКА О ОБРАСЦИМА ПОРЕСКИХ ПРИЈАВА

О УТВРЂЕНОМ, ОДНОСНО ЗА УТВРЂИВАЊЕ ПОРЕЗА НА ИМОВИНУ

Члан 1.

У Правилнику о обрасцима пореских пријава о утврђеном, односно за утврђивање пореза на имовину („Службени гласник РС”, бр. 93/19 и 151/20), у члану 3. став 1. у уводној реченици речи: „86/19 и 144/20” замењују се речима: „86/19, 144/20, 118/21 и 138/22”.

Члан 2.

У члану 4. став 1. тачка 3) речи: „86/19 и 144/20” замењују се речима: „86/19, 144/20, 118/21 и 138/22”.

У ставу 3. после речи: „динарима” додају се запета и речи: „а укупна и корисна површина непокретности у метрима квадратним”.

Члан 3.

У члану 7. став 2. тачка 1) речи: „(утврђени порез, односно утврђени порез након последње измене утврђеног пореза због промене у тој пореској години)” замењују се речима: „(код прве измене утврђеног пореза то је утврђени порез за пореску годину и одговарајућа тромесечја те године са бр. 3-3.4. пореске пријаве о утврђеном порезу за ту годину; код наредних измена утврђеног пореза то је последњи утврђени порез за пореску годину и одговарајућа тромесечја те године са бр. 5-5.4. последње пореске пријаве о утврђеном порезу за ту годину)”.

Члан 4.

У члану 8. додаје се нови став 5, који гласи:

„Кад се пријављује промена на непокретности у току пореске године (укључујући и престанак пореске обавезе) подноси се Подприлог за објекат, односно земљиште, на коме је дошло до промене.”.

Досадашњи став 5. постаје став 6.

Члан 5.

У члану 9. став 4. тачка 1) после речи: „само за ту непокретност” додају се запета и речи: „а за објекат чија је корисна површина повећана у току пореске године – о утврђеној пореској основици за површину која је једнака разлици новонастале и претходне корисне површине тог објекта”.

У ставу 5. у уводној реченици после речи: „самоопорезивањем” додају се речи: „(са броја З.3. Подприлога)”.

У тачки 1) речи: „односно за објекат коме је повећана корисна површина,” бришу се, а после речи: „пореско ослобођење” додају се запета и речи: „а за објекат чија је корисна површина повећана у току пореске године - за површину која је једнака разлици новонастале и претходне корисне површине тог објекта”.

У ставу 6. после речи: „Подприлога” додају се речи: „попуњених за објекте”, а после речи: „површину објекта.” додају се речи: „У случају повећања или смањења корисне површине објекта у току пореске године, под бројем 4. не уносе се подаци.”.

У ставу 16. тачка 1) речи: „односно кад дође до повећања корисне површине објекта,” бришу се, а после речи: „дошло до промене” додају се запета и речи: „а кад дође до повећања корисне површине објекта у току пореске године уноси се разлика обрачунатог пореза са броја 3. за површину која је једнака разлици новонастале и претходне корисне површине тог објекта и износа умањеног пореза за ту површину са броја 7.”.

У тачки 5) речи: „смањене корисне површине” замењују се речима: „корисне површине након смањења”.

Члан 6.

У члану 11. став 1. тачка 4) речи: „ст. 3. и 4.” замењују се речима: „ст. 3-5.”.

Члан 7.

У члану 12. став 2. речи: „ст. 1, 4, 5, 8, 9. и 10.” замењују се речима: „ст. 1, 4, 5, 8. и 10”.

У ставу 4. тачка 3) подтачка (2) после речи: „дошло до промене” додају се речи: „(укључујући и дан на који је дошло до промене)”.

Члан 8.

У члану 13. став 4. речи: „И.2.1. Ако се вредност непокретности делом утврђује применом корисне површине и просечне цене 1 m² одговарајуће непокретности у зони, због чега се попуњава Део Ј. Подприлога, под И.2. уноси се вредност тог дела непокретности која је производ његове корисне површине унете у Делу Ј. и просечне цене 1 m² одговарајуће непокретности у зони са И.2.1.” замењују се речима: „И.2.1, а у случају повећања корисне површине непокретности - вредност непокретности која је производ њене корисне површине из дела З.3. и просечне цене 1 m² одговарајуће непокретности у зони са И.2.1.”.

Додаје се нови став 5, који гласи:

„Ако се вредност непокретности делом утврђује применом корисне површине и просечне цене 1 m² одговарајуће непокретности у зони, због чега се попуњава Део Ј. Подприлога, под И.2. уноси се вредност тог дела непокретности која је производ његове корисне површине унете у Делу Ј. и просечне цене 1 m² одговарајуће непокретности у зони са И.2.1.”.

Досадашњи став 5. постаје став 6.

Досадашњи став 6, који постаје став 7, мења се и гласи:

„Под И.3. Вредност непокретности кад није објављена просечна цена 1 m² одговарајућих непокретности у зони, а објављена је у најопремљенијој зони - уноси се вредност непокретности која је производ њене корисне површине из Дела Ђ, просечне цене 1 m² са И.3.1. и коефицијента непокретности са И.3.2. У случају повећања корисне површине непокретности уноси се вредност непокретности која је производ њене корисне површине из дела З.3, просечне цене 1 m² са И.3.1. и коефицијента непокретности са И.3.2.”.

После става 7. додаје се нови став 8, који гласи:

„Ако се вредност непокретности делом утврђује применом елемената из става 7. овог члана, због чега се попуњава Део Ј. Подприлога, под И.3. уноси се податак о вредности тог дела непокретности која је производ његове корисне површине унете у Делу Ј, просечне цене 1 m² са И.3.1. и коефицијента непокретности са И.3.2.”.

Досадашњи ст. 7 - 9. постају ст. 9 - 11.

У досадашњем ставу 10, који постаје став 12, речи: „става 6. овог члана” замењују се речима: „члана 7. став 4. Закона”.

У досадашњем ставу 11, који постаје став 13, речи: „ст. 13. и 14.” замењују се речима: „ст. 15. и 16.”.

У досадашњем ставу 12, који постаје став 14, речи: „из става 8. овог члана” бришу се.

У досадашњем ставу 13, који постаје став 15, речи: „ст. 8. и 9.” замењују се речима: „става 13.”.

Досадашњи ст. 14. и 15. постају ст. 16. и 17.

У досадашњем ставу 16, који постаје став 18, речи: „из става 12. овог члана” бришу се.

У досадашњем ставу 17, који постаје став 19, тачка 3) подтачка (3) тачка на крају замењује се тачком и запетом.

Додаје се тачка 4), која гласи:

„4) вредност у којој је садржана вредност објекта, односно земљишта, у складу са чланом 7б став 4. Закона, за који није утврђена и објављена просечна цена квадратног метра ни у зони, ни у најопремљенијој зони.”.

У досадашњем ставу 18, који постаје став 20, речи: „става 14.” замењују се речима: „става 19.”.

Досадашњи ст. 19. и 20, који постају ст. 21. и 22, мењају се и гласе:

„Под И.8. Утврђена вредност непокретности кад се порез утврђује:

1) за државину из члана 2. став 1. тач. 6) и 7) Закона – под И.8.1. уноси се вредност непокретности утврђена у складу са чл. 5, 6. и 6а Закона;

2) за земљиште из члана 7б став 3. Закона – под И.8.2. уносе се подаци само кад није објављена просечна цена квадратног метра одговарајућег земљишта ни у зони, ни у најопремљенијој зони, и то:

(1) за текућу годину – уносе се корисна површина земљишта за коју је утврђен порез за текућу годину и вредност тог, односно одговарајућег земљишта у тој зони, за текућу годину;

(2) за пореску годину – уносе се корисна површина земљишта за коју се утврђује порез за пореску годину и вредност земљишта утврђена за пореску годину сходно вредности тог, односно одговарајућег земљишта у тој зони, за текућу годину, за одговарајућу корисну површину.

Ако се вредност непокретности из става 21. тачка 1) овог члана делом утврђује у складу са чл. 5, 6. и 6а Закона, због чега се попуњава Део Ј. Подприлога, под И.8.1. уноси се вредност тог дела непокретности утврђена у складу са чл. 5, 6. и 6а Закона за сразмерни део њене корисне површине унете у Делу Ј.”.

После става 22. додаје се нови став 23, који гласи:

„Ако се вредност земљишта из става 21. тачка 2) овог члана делом утврђује у складу са чланом 6. став 13. Закона, због чега се попуњава Део Ј. Подприлога, под И.8.2. уноси се вредност тог дела земљишта утврђена у складу са чланом 6. став 13. Закона за сразмерни део његове корисне површине унете у Делу Ј.”.

Досадашњи ст. 21. и 22. постају ст. 24. и 25.

Досадашњи став 23, који постаје став 26, мења се и гласи:

„Кад се Подприлог подноси због повећања корисне површине непокретности, под одговарајућим И.1. до И.8. и под И.9. уноси се вредност дела непокретности чија је површина једнака разлици новонастале и претходне корисне површине тог објекта.”.

Досадашњи став 24. постаје став 27.

Члан 9.

Члан 15. мења се и гласи:

„Члан 15.

У Прилог-2 уноси се редни број Прилога, тако што први примерак тог обрасца означава бројем један, а сваки наредни наредним редним бројем.

У Део I. Подаци о непокретности - уносе се подаци о непокретности, и то:

1) Предмет опорезивања - уноси се право, коришћење или државина из [члана 2.](http://we2.cekos.com/ce/index.xhtml?&file=f14606&action=propis&path=01460614.html&domain=0&mark=false&queries=&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-&anchor=c0002#c0002) став 1. Закона на непокретности која је предмет опорезивања а која је ослобођена плаћања пореза;

2) Врста непокретности - за непокретност која је ослобођена плаћања пореза уноси се врста, у складу са [чланом 6а](http://we2.cekos.com/ce/index.xhtml?&file=f14606&action=propis&path=01460614.html&domain=0&mark=false&queries=&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-&anchor=c0006-01#c0006-01) ст. 1. до 3. Закона;

3) Зона – уноси се зона у којој се непокретност налази;

4) Удео - податак се уноси кад се пријава подноси за идеални део непокретности, односно за део непокретности у заједничкој својини, тако што се уноси величина идеалног дела, односно припадајућег дела у заједничкој својини, у складу са [чланом 4.](http://we2.cekos.com/ce/index.xhtml?&file=f14606&action=propis&path=01460614.html&domain=0&mark=false&queries=&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-&anchor=c0004#c0004) ст. 3. до 5. Закона;

5) Укупна површина - уноси се кад се пријава подноси за незаконито изграђени објекат, дефинисан законом којим се уређује озакоњење објеката, уношењем податка о укупној површини тог објекта, израженој у метрима квадратним, у складу са извештајем о затеченом стању објекта, чији је саставни део елаборат геодетских радова за незаконито изграђени објекат;

6) Корисна површина - уноси се у складу са [чланом 6.](http://we2.cekos.com/ce/index.xhtml?&file=f14606&action=propis&path=01460614.html&domain=0&mark=false&queries=&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-&anchor=c0006#c0006) став 2. Закона, за непокретност, односно за део непокретности за који је настала пореска обавеза, изражен у метрима квадратним. Кад се пријава подноси за удео у непокретности уноси се корисна површина припадајућег удела;

7) Уносе се и други подаци, зависно од врсте непокретности: место, катастарска општина, број катастарске парцеле или парцела које чине физичку целину, назив улице, број и слово - ако постоји словна ознака уз број, спрат, број посебног дела непокретности и слово - ако постоји словна ознака уз број посебног дела и број листа непокретности, односно водова.

У Део II. Утврђивање пореза уносе се подаци од значаја за утврђивање пореза, и то:

1) у реду Дан од којег се утврђује порез за 20\_\_ год. - уноси се дан од којег се утврђује порез за пореску годину за непокретност за коју се уносе подаци, а у поље Основ уноси се податак о томе да је дан од којег се утврђује порез за пореску годину један од следећих дана:

(1) 1. јануар пореске године (у случају кад је пореска обавеза настала пре 1. јануара пореске године);

(2) дан настанка пореске обавезе у току пореске године;

(3) дан евидентирања непокретности у пословним књигама обвезника – предузетника;

2) у реду Дан до којег се утврђује порез за 20\_\_ год. - уноси се дан до којег се утврђује порез за пореску годину за непокретност за коју се уносе подаци, а у пољу Основ означава се да је дан до којег се утврђује порез за пореску годину један од следећих дана:

(1) дан престанка пореске обавезе у току пореске године пре утврђивања пореза;

(2) дан престанка евидентирања непокретности у пословним књигама обвезника - предузетника у току пореске године (укључујући и престанак евидентирања због престанка обављања делатности предузетника) пре утврђивања пореза;

3) у реду Законски основ за пореско ослобођење уписују се члан, став и тачка Закона која је основ за пореско ослобођење.”.

Члан 10.

У члану 20. став 1. тачка 4) на оба места реч: „стана” замењује се речима: „посебног дела”.

У ставу 11. тачка 3) речи: „и уписује законски основ за остваривање тог права” замењују се запетом и речима: „законски основ за остваривање тог права и корисна површина непокретности за коју сматра да то право има (изражена у метрима квадратним)”.

У тачки 8) тачка на крају замењује се тачком и запетом.

Додаје се тачка 9), који гласи:

„9) Под бројем 7.9. – кад је вршена доградња објекта уписују се година у којој је објекат дограђен и корисна површина дограђеног дела.”.

У ставу 12. речи: „до 7.8.” замењују се речима: „до 7.9.”.

У ставу 13. тачка 1) после речи: „члана 2. став 1. Закона” додаје се реч: „на”.

Тачка 4) мења се и гласи:

„4) 4 - кад је пореска обавеза престала на право својине зато што је друго лице стекло право, државину или коришћење из члана 2. став 1. тач. 2) до 8) Закона на које се порез плаћа у складу са чланом 2а и чланом 10. став 7. Закона.”.

Члан 11.

Досадашњи обрасци ППИ-1, Прилог-1 уз Образац ППИ-1, Подприлог уз Прилог-1, Прилог-2 уз Образац ППИ-1и ППИ-2, који су одштампани уз Правилник о обрасцима пореских пријава о утврђеном, односно за утврђивање пореза на имовину („Службени гласник РС”, бр. 93/19 и 151/20) и чине његов саставни део, замењују се новим обрасцима ППИ-1, Прилог-1 уз Образац ППИ-1, Подприлог уз Прилог-1, Прилог-2 уз Образац ППИ-1и ППИ-2, који су одштампани уз овај правилник и чине његов саставни део.

Пореске пријаве на новим обрасцима ППИ-1, Прилог-1 уз Образац ППИ-1, Подприлог уз Прилог-1 и Прилог-2 уз Образац ППИ-1, обвезници пореза на имовину који воде пословне књиге подносиће почев од пореза на имовину за 2023. годину.

Пореске пријаве на новом Обрасцу ППИ-2 обвезници пореза на имовину који не воде пословне књиге подносиће почев од 1. јануара 2023. године.

Члан 12.

Овај правилник ступа на снагу 1. јануара 2023. године.

Број:110-00-496/2022-04
У Београду, 22. децембра 2022. године

|  |  |  |
| --- | --- | --- |
|  |  |  МИНИСТАР |
|   |  | Синиша Мали |